laion/Wikipedia-Exotic huggingface dataset:
טיירון לו

טיירון ג'מאר לו (באנגלית: Tyronn Jamar Lue; נולד ב-3 במאי 1977) הוא כדורסלן עבר ומאמן כדורסל אמריקאי, המשמש כמאמנה הראשי של קבוצת לוס אנג'לס קליפרס מליגת ה-NBA. שיחק במשך 11 עונות בליגת ה-NBA, במהלכן זכה בשתי אליפויות במדי לוס אנג'לס לייקרס. לאחר פרישתו ממשחק פעיל ב-2009 החל לשמש כעוזר מאמן, תחילה של דוק ריברס בבוסטון סלטיקס ובלוס אנג'לס קליפרס, ולאחר מכן של דייוויד בלאט בקליבלנד קאבלירס. בינואר 2016, לאחר פיטוריו של בלאט מאימון הקאבלירס, מונה במקומו כמאמן הראשי, ובסיום עונת 2015/2016 הוביל את הקבוצה לזכייה באליפות הליגה. לו נולד בעיר מקסיקו שבמיזורי, ארצות הברית, ושיחק כדורסל באוניברסיטת נברסקה – לינקולן. בדראפט ה-NBA‏ 1998 נבחר במקום ה-23, על ידי דנוור נאגטס, אולם הועבר מידית בטרייד ללוס אנג'לס לייקרס. כשחקן הלייקרס זכה לו בשתי אליפויות תוך כדי שהוא מגלה תפקיד משמעותי בסדרת גמר ה-NBA של עונת 2000/2001, מול פילדלפיה 76', בשמירה על כוכב היריבה אלן אייברסון. בשנת 2001 חתם על חוזה בוושינגטון ויזארדס ובהמשך הקריירה, שהסתיימה בשנת 2009, שיחק גם עבור אורלנדו מג'יק, יוסטון רוקטס, אטלנטה הוקס, דאלאס מאבריקס ומילווקי באקס. לאחר פרישתו ממשחק הצטרף לצוותו של דוק ריברס כעוזר מאמן בבוסטון סלטיקס, עמו נדד בעונת 2013/2014 ללוס אנג'לס קליפרס. ב-2014 היה מועמד למשרת המאמן הראשי בקליבלנד קאבלירס, שבחרה להחתים את דייוויד בלאט. לאחר מינויו של בלאט מונה לו כעוזרו הראשי תוך שהוא מקבל את השכר הגבוה ביותר לעוזר מאמן בליגה. ב-22 בינואר 2016 החליט הג'נרל מנג'ר של הקאבלירס דייוויד גריפין על פיטוריו של בלאט ומינויו של לו כמאמן הראשי לשלוש שנים. בעונתו הראשונה כמאמן זכה לו עם קליבלנד באליפות ה-NBA לאחר ניצחון בסדרת הגמר על גולדן סטייט ווריורס, מה שהייתה האליפות הראשונה בתולדות הקבוצה. בעונות 2017 ו-2018 זכתה קליבלנד של לו באליפות המזרח אך כשלה לנצח את גולדן סטייט בגמר ה-NBA. בעונת 2018/2019, לאחר עזיבתו של כוכב הקבוצה לברון ג'יימס ופתיחת עונה עם שישה הפסדים רצופים, פוטר לו מקליבלנד. בעונת 2019/2020 חזר לצוות האימון של דוק ריברס בלוס אנג'לס קליפרס. באוקטובר 2020 החליף את ריברס כמאמן הראשי של הקבוצה. מדיה וקבצים בנושא טיירון לו בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אלעד זאבי, טיירון לו הוא יותר פיל ג'קסון מאשר דייויד בלאט, באתר הארץ, 3 בפברואר 2016 מערכת וואלה! ספורט‏, דיוויד בלאט פוטר מקליבלנד: "גאה במה שהשגנו", באתר וואלה, 22 בינואר 2016 בעקבות מאזן 6:0, טיירון לו פוטר מקליבלנד, באתר ONE‏, 28 באוקטובר 2018 טיירון לו מונה למאמן הראשי של הקליפרס, באתר הקבוצה, 20 באוקטובר 2020
נחל שרונה

נַחַל שָׁרוֹנָה הוא נחל אכזב במזרח הגליל התחתון, המהווה אחד מיובליו של נחל יבנאל. ראשיתו של הנחל ברום של כ-200 מטרים מעל פני הים, בסמוך למעיין עין שרונה ולח'רבת סרונה, דרומית לכביש 767 וממול למושב שרונה. בהמשך יורד הנחל בתלילות מזרחה לעבר בקעת יבנאל, לצד כביש 767, חוצה את המושבה יבנאל, בין בית-גן וסמדר, ומתחבר לנחל יבנאל במרכז הבקעה, בסמוך לחורבת ציידתה. הנחל, כמו גם המושב הסמוך, קרוי על שם העיירה התלמודית שרונה, שחורבותיה ושמה השתמרו בסמוך. עין שרונה ונחל שרונה באתר iNature עין שרונה באתר "מסלולים" ערך זה הוא קצרמר בנושא נהרות ונחלים ובנושא ישראל. אתם מוזמנים לתרום לוויקיפדיה ולהרחיב אותו.
לשון-שור מגובבת

לשון-שור מגובבת (שם מדעי: Hormuzakia aggregata, נקראת בעברית גם הורמוצקיה מגובבת) הוא צמח עשבוני חד-שנתי. הצמח הוא דו-מיני והפרח שלו בצבע כחול. לשון-השור המגובבת גדלה בקרקעות חוליות בכל רחבי הארץ, לרבות במישור החוף ואזורי המדבר, כולל מדבר יהודה, הנגב המערבי והערבה. היא נדירה בקרקעות הרריות כמו בהר הנגב, הרי ירושלים, הגליל ורמת הגולן. פורחת בחודשים ינואר עד אפריל. לשון-השור המגובבת גדלה כצמח מסועף עם מספר רב של ענפים/גבעולים המשתרעים או אלכסוניים, ובסך הכל יוצר צמח גדול בקוטר של עד כחצי מטר ובגובה של עד 40 ס"מ. הצמח מכוסה זיפים רבים ועל רבים מגבעוליו פורחים הפרחים עצמם. הפרח עצמו פרח קטן (קוטרו כסנטימטר אחד) בגווני כחול וסגול, בעל 5 עלי כותרת. בעבר המין לשון-פר מגובבת (Anchusa aggregata) נחשב למין של לשון-פר אך היום מקובל לסווגו תחת סוג נפרד לשון-שור והמין נקרא לשון-שור מגובבת (Hormuzakia aggregata). מין זה הוא אחד מתוך שני מינים בסוג. השני הוא לְשׁוֹן-שׁוֹר נֶגְבִּית (Hormuzakia negevensis (Danin) Danin & Hilger) שתואר למדע בשנת 1995 כמין מהסוג לשון-פר, ובשנת 2000 הוא הועבר לסוג הנוכחי. הורמוצקיה/לשון-שור לשון-פר, בעבר לשון-שור נחשבה לתת-סוג שלו זיפניים Hormuzakia aggregata (Lehm.) Guşul, POWO plants of the World Online. Published on the Internet לשון-שור מגובבת, באתר צמחיית ישראל וסביבתה לשון-שור נגבית, באתר צמחיית ישראל וסביבתה מדיה וקבצים בנושא לשון-שור מגובבת בוויקישיתוף לשון-שור מגובבת, באתר צמח השדה לשון-שור מגובבת, באתר צמחיית ישראל וסביבתה לשון-שור מגובבת, באתר Tropicos (באנגלית) לשון-שור מגובבת, באתר GBIF (באנגלית) לשון-שור מגובבת, באתר IPNI (באנגלית) צחי אבנור, לשון-שור מגובבת בישראל, פליקר ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
צבא צ'כיה

צבא צ'כיה (בצ'כית: Armáda České republiky) מורכב מכוחות היבשה, חיל האוויר הצ'כי ויחידות תומכות. מסוף שנות ה-40 ועד 1989, היוו הכוחות המזוינים של צ'כוסלובקיה (כ-200,000 חיילים) את אחד מעמודי התווך של ברית ורשה. לאחר פיצול צ'כוסלובקיה, משלימה צ'כיה רה-ארגון משמעותי ומקיף בצמצום הכוחות המזוינים, אשר התעצמו עם הצטרפותה של צ'כיה לנאט"ו ב-12 במרץ 1999. הכוחות המזוינים של צ'כוסלובקיה הוקמו ב-30 ביוני 1918 כאשר 6,000 חברים בלגיון הצ'כוסלובקי (שהוקם ב-1914), נשבעו אמונים וכ-4 חודשים לפני הכרזת העצמאות הרשמית של צ'כוסלובקיה. הישגיו הצבאיים של הלגיון הצ'כוסלובקי בצרפת, איטליה ובמיוחד ברוסיה היו לאחד הטיעונים המרכזיים שבהם השתמשו מנהגים צ'כוסלובקיה אשר תמכו בעצמאותה במטרה לזכות בתמיכת העצמאות ממדינות ההסכמה. בהמשך לנפילתה של צ'כוסלובקיה וחלוקת צ'כוסלובקיה ערב מלחמת העולם השנייה על ידי גרמניה הנאצית ב-1939, מספר יחידות צ'כוסלובקיות שירתו בצבא הפולני, בצבא הצרפתי, חיל האוויר המלכותי, הצבא הבריטי ובצבא האדום. מ-1954 ועד 1990, הצבא נודע בשם צבא העם הצ'כוסלובקי. על אף שצבא העם כלל ציוד סובייטי ובריטי וחיילים מאומנים גולים, הוצאו החיילים ה"מערביים" מצבא העם לאחר ההפיכה של המפלגה הקומוניסטית הצ'כוסלובקית ב-1948. צבא העם לא התנגד לפלישה הסובייטית  ב-1968 בתגובה להאביב של פראג, ואורגן מחדש על ידי הסובייטים. בשנת 1987 מתוך כ-201,000 חיילים פעילים בשירות בצבא העם הצ'כוסלובקי, כ-145,000 מהם שירתו בכוחות היבשה. כ-100,000 מתוכם היו חיילי חובה, המחולקים ל-2 מחוזות צבאיים, מערבי ומזרחי. בשנת 1989 היו 2 ארמיות במערב, הראשונה עם חטיבת טנקים אחת, ו-3 חטיבות חיל רגלים ממונע, הארמייה השנייה הייתה עם 2 חטיבות טנקים ו-2 חטיבות חיל רגלים ממונע. במחוז הצבאי המזרחי, היו 2 חטיבות טנקים, עם מפקדה בטרנצ'ין בחלק הסלובקי של המדינה. במהלך המלחמה הקרה, צבא העם הצ'כוסלובקי צויד בעיקר בכלים סובייטים. צבא צ'כיה הוקם לאחר שהכוחות המזוינים של צ'כוסלובקיה פוצלו בעקבות פירוק צ'כוסלובקיה ב-1 בינואר 1993. הכוחות הצ'כים עמדו על 90,000 חיילים ב-1993. הם צומצמו לכ-65,000 ב-1997, ל-63,600 ב-1999 ול-35,000 בשנת 2005. במקביל הצבא עבר תהליך מודרניזציה והמתכונת שלו שונתה למעבר למגננה. ב-2004 הפך הצבא לצבא קבע מלא וגיוס החובה בוטל. הצבא שומר על כוחות מילואים פעילים. צ'כיה היא חברה באומות המאוחדות ובארגון לביטחון ולשיתוף פעולה באירופה. מאז 1990 הכוחות המזוינים תרמו למספר משימות לשמירה על השלום ופעולות המוניטריות,  כולל כוח האכיפה, כוח הייצוב, EUFOR Althea בבוסניה והרצגובינה, מלחמת המפרץ, אפגניסטן, קוסובו, אלבניה, טורקיה, פקיסטן ועם כוחות הקואליציה בעיראק. נכון להיום צבא צ'כיה סובל מחוסר תקצוב כבד, עם מעט מדי רכבים משוריינים וכלי טיס, ואף במחסור בתחמושת לכלי נשק. חלק מהציוד הצבאי לחיל הרגלים נרכש באופן עצמאי על ידי החיילים בחנויות פרטיות. הכוחות המזוינים מורכבים מ-2 זרועות עיקריות ומטה: המטה הכללי של הכוחות המזוינים (פראג) כוחות היבשה  חיל האוויר שירות מילואים פעיל הוא חלק מהצבא המקצועי. שירות המילואים נוצר במטרה לאפשר לאזרחים בעלי גישה חיובית לצבא להשתתף בו. מתנדב צריך להשלים את גיוס החובה שלו (שהסתיים ב-2004) או להשתף ב-8 שבועות אימון. אז אנשי המילואים משרתים עד 3 שבועות בשנה. הם לא משרתים מחוץ לגבולות המדינה. רונדל חיל האוויר הצ'כי לראות נמוכה רונדל חיל האוויר הצ'כי הלהקה הצבאית הצ'כית חייל מילואים באימון סמל חיל האוויר הצ'כי סמל זרוע היבשה נכון לינואר 2016: מדיה וקבצים בנושא צבא צ'כיה בוויקישיתוף צבא צ'כיה, ברשת החברתית פייסבוק צבא צ'כיה, ברשת החברתית אקס (טוויטר)
תל מעון

תל מָעוֹן היא גבעה במזרח הגליל התחתון, ברום של 250 מטרים מעל פני הים, הממוקמת בפסגת העיר טבריה. בראש הגבעה מצוי תל ארכאולוגי, וסביבו בנויה שכונת טבריה עילית, במבואותיה המערביים של העיר. מצפון לתל עובר כביש 77, ולמרגלותיו בקעת ארבל. ממערב לתל נמצאת בקעת יבנאל, ומדרום־מזרח לו נמצאת רמת פוריה. שמה המקורי של הגבעה – תל מעין – שימר את שמה של העיירה מתקופת בית שני ומתקופת התלמוד בית מעון, אשר שכנה במדרון הגבעה בכיוון טבריה.
רבי אבא בר זבדא

רבי אבא בר זבדא (או: זבדי) היה אמורא ארץ ישראלי בדור השני והשלישי, תלמידם של רב, רב הונא ורבי חנינא. בצעירותו חי רבי אבא בבבל וככל הנראה אף נולד שם. שם הוא למד בבית מדרשו של האמורא רב, ואף מסר כמה הלכות בשמו. מהירושלמי נראה שלא שמע שמועות ישירות מפי רב בעצמו אלא מפי תלמידיו. אמר רבי זעירה לרבי בא בר זבדא: חכם רבי לרב, דאת אמר שמועתא מן שמיה? אמר ליה: רב אדא בר אחוה אמרין משמו — תלמוד ירושלמי, מסכת שבת, פרק י"ד, הלכה ד'. לאחר מכן למד אצל תלמידו של רב, רב הונא, יחד עם חבריו רב גידל, רבי חלבו ורב ששת. בזקנותו עלה לארץ ישראל והשתכן בעיר טבריה, משם שלח שאלות לרבו שבבבל, רב הונא בארץ ישראל היה רבי אבא תלמידו של רבי חנינא, ולמד אצלו יחד עם רבי אלעזר בן פדת. ובמספר מקומות מצינו שהוא אף מתקן את חבירו אודות שמועה שאמר בשם רבם המשותף: אמר רבי אלעזר אמר רבי חנינא: רבי נטע נטיעה בפורים... אמר לפניו רבי אבא בר זבדא רבי לא כך היה מעשה... קרי עליה (קהלת, ד', ט') טובים השנים מן האחד — תלמוד בבלי, מסכת מגילה, דף ה', עמוד ב'. ראו גם תלמוד ירושלמי, מסכת יבמות, פרק ו', הלכה ו'. לאחר פטירת רבי אלעזר נחשב רבי אבא כאחד מחשובי חכמי ארץ ישראל, כאשר הוא היה הפותח בהלכה ורבי אמי ורבי אסי היו החותמים. נראה שרבי אבא האריך ימים, שהרי האמורא רבא (מן הדור הרביעי לאמוראי בבל) בצעירותו שלח אליו שאלה. בתלמוד הירושלמי נאמר עליו שהיה נוהג להתפלל בקול. לדעת בעל תולדות תנאים ואמוראים: "קרוב הדבר מאוד לומר שאביו זבדא היה בנו של לוי בר סיסי". היו לו שני אחים חכמים: רבי יהודה, ורבי סימון. לרבי אבא לא היו ילדים. בתלמוד מסופר שחכמים שאלוהו למה אינו נושא אישה לשם כך, והשיב להם שאילו הייתה לו את הזכות לכך הרי שהיו לו ילדים כבר מאשתו הראשונה (שכנראה התגרש ממנה). אך לדעת התלמוד תשובתו זו של רבי אבא נועדה רק כדי לדחות את השואלים, שכן למעשה הסיבה שלא היו לו ילדים היא בשל עקרותו שאירעה בעת שהיה לומד אצל רבו רב הונא שהיה מאריך בשיעוריו, ורבי אבא מצידו לא רצה להפסיק ללכת לצרכיו. אמוראים רבים מסרו הלכות ושמועות בשמו, וביניהם: רבי חגי, רבי זירא, ועוד. ”חטא ישראל” (יהושע, ז', י"א) – אמר רבי אבא בר זבדא: אף על פי שחטא – ישראל הוא. אמר רבי אבא בר זבדא אמר רב: מצטער פטור מן הסוכה. ”וילך איש מבית לוי וייקח את בת לוי” (שמות, ב', א') – להיכן הלך? אמר רבי אבא בר זבדא: שהלך בעצת בתו. מרדכי מרגליות (עורך), "ר' אבא בר זבדא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 3–4 הרב אהרן הימן, "ר' אבא בר זבדא", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "ר' אַבָּא בַּר זַבְדָּא", בנתיב האמוראים, ירושלים תש"מ, עמ' 21, באתר אוצר החכמה תלמוד בבלי, מסכת יבמות, דף ס"ד, עמוד ב' ראו תלמוד בבלי, מסכת גיטין, דף פ"ו, עמוד ב'; מסכת בבא קמא, דף כ"א, עמוד א' תלמוד ירושלמי, מסכת ראש השנה, פרק ב', הלכה ה'. תלמוד בבלי, מסכת בבא מציעא, דף ט"ז, עמוד א' הרב אהרן הימן, "ר' אבא בר זבדא", תולדות תנאים ואמוראים, לונדון, תר"ע, באתר ויקיטקסט תלמוד ירושלמי, מסכת קידושין, פרק ד', הלכה ב'. עם זאת ייתכן שהיה זה רבי אבא אחר. תלמוד ירושלמי, מסכת בבא בתרא, פרק ג', הלכה א'. תלמוד ירושלמי, מסכת ברכות, פרק ג', הלכה ה'. תלמוד ירושלמי, מסכת ברכות, פרק ב', הלכה ד'. תלמוד בבלי, מסכת סנהדרין, דף מ"ד, עמוד א'. תלמוד בבלי, מסכת סוכה, דף כ"ה, עמוד ב'. שמות רבה, פרשה א'.
ונגיים

ונגיים (שם מדעי: Vangidae) הם משפחת ציפורי שיר שמצויות במדגסקר וכן באיי קומורו. אלו מינים שהם קרובים רחוקים של החנקניים (Laniidae) וחיים ביערות גשם. הם ניזונים מחרקים ומזוחלים ודו-חיים קטנים שהם תופסים במקורם הגדול. למיני הוונגים ישנם מקורים מעוקלים מעט שמופיעים במגוון סוגים וגדלים, וכך מאפשרים להם להתמחות במזון ספציפי. במשפחה 22 מינים המסווגים ל-15 סוגים: Calicalicus - בה 2 מינים מין יחיד ונגה אדמונית (Schetba rufa) מין יחיד ונגת מקור קרס (Vanga curvirostris) Xenopirostris - בו 3 מינים מין יחיד ונגה מגלנית (Falculea palliata) מין יחיד ונגה לבנת ראש (Artamella viridis) מין יחיד ונגת צ'ברט (Leptopterus chabert) מין יחיד ונגה כחולה (Cyanolanius madagascarinus) מין יחיד ונגת ברניאר (Oriolia bernieri) מין יחיד ונגת הקסדה (Euryceros prevostii) מין יחיד ונגת טילאס (Tylas eduardi) Hypositta - בו 2 מינים Newtonia - בו 4 מינים מין יחיד ונגת קלוסרי (Mystacornis crossleyi) מין יחיד ונגת ווארדי (Pseudobias wardi) מדיה וקבצים בנושא ונגיים בוויקישיתוף ונגיים, באתר ITIS (באנגלית) ונגיים, באתר NCBI (באנגלית) ונגיים, באתר האנציקלופדיה של החיים (באנגלית) ונגיים, באתר GBIF (באנגלית) ונגיים באתר creagrus
אסף שלגי

אסף שלגי (נולד ב-11 במרץ 1954) הוא איש עסקים ישראלי. שימש כמנכ"ל משרד התשתיות האנרגיה. עם גיוסו לצה"ל שובץ בחטיבת גולני בסיירת אגוז (גויס על ידי אורי שמחוני). עבר הכשרה כלוחם, (נלחם בקלחת 4 בלבנון) קורס מ"כים חי"ר ויצא לקורס קציני חי"ר. במלחמת יום כיפור נלחם עם כוח זמיר במסגרת חטיבה 14 ובסיום הקרבות התייצבו על תעלת המים המתוקים מול איסמעליה. מיד עם סיום המלחמה שב לחטיבה ושימש מפקד מחלקה ופלוגה בגדוד 13 (גדעון), היה מ"פ מצטיין והפלוגה זכתה בבוחן פלוגה חטיבתי. בהמשך מונה בשנת 1977 למפקד סיירת גולני. שלגי פיקד על הסיירת כשלוש שנים במהלכן לקחה הסיירת חלק בפשיטות בלבנון, חדירות לירדן וכן לחמה במבצע ליטני. לאחר מכן השתחרר מצה"ל. בין היתר לחם שלגי במלחמת יום הכיפורים ובמלחמת לבנון הראשונה. בשירות המילואים הגיע לדרגת סא"ל ושימש כמפקד יחידת האלפיניסטים, וכמג"ד בחטיבת אלכסנדרוני. בשנים 1995–1996 שימש כמנכ"ל משרד התשתיות האנרגיה. כמנכ"ל משרד האנרגיה הוביל והעביר בכנסת את חוק החשמל 1996, החל את המשא ומתן על יבוא גז טבעי ממצרים, הקים את רשות החשמל, הקים את ועדת ההגוי לגז טבעי בראשות תא"ל מיל דני ורדי שלימים הפכה לחברת נתג"ז. הוביל רפורמה בנושא תחנות דלק והפרטתן וכן הסדרה של מערך גז הבישול ואמנת הצרכנים. שלגי הוא יזם בתחום של אנרגיה ואנרגיה מתחדשת. בשנת 1998 הקים את תחנת הכוח "אשקוגן" תחנת הכוח הפרטית הראשונה שקמה בישראל מכוח חוק החשמל 1996, ובכך שבר את המונופול של חח"י. במועד הפעלתה הייתה 3% מכושר הייצור בישראל ו-100% מהייצור הפרטי "אשקוגן" גם הייתה פרויקט Project Finance הראשון בישראל בתחום התשתיות עם מימון Non Recourse. בשנת 2004 ייסד והקים את חברת מעגן התפלה עם מתקן התפלת מים הפרטי הראשון בישראל מפעל המייצר כ-20 מיליון טון בשנה של מי שתייה ומוכר את המים למקורות. לאחר מכן עבד מספר שנים באיחוד האמירויות UAE עוד הרבה לפני הסכמי אברהם והקים שם תחנות כוח ומפעלי התפלה עבור האמירות של RAK (ראס אל חיימה). אסף שלגי הוא מומחה בתחום של טכנולוגיות לאנרגיה ושינוי אקלים ומשנת 2009 הוא מייסד ומנכ"ל חברת מקורות אחרים לאנרגיה OSEG. OSEG עוסקת בהשקעות בחברות ישראליות עם טכנולוגיה בתחום האנרגיה, הפחתת פליטות פחמן, ביזור, והשפעה על האקלים. שלגי הוא בעל תואר ראשון בהנדסת תעשייה וניהול מאוניברסיטת תל אביב. מאת דוד חיון, ‏אסף שלגי מקבל שכר כמנכ"ל משרד האנרגיה - 3 חודשים לאחר ביטולו, באתר גלובס, 31 באוקטובר 1996. דוד חיון, ‏שלגי הולך מחוסר אנרגיה, באתר גלובס, 14 בנובמבר 1996. דוד חיון, ‏גונן שגב מונה למנכ"ל חברה המתמודדת במיכרז תחנת הכוח ברמת חובב, באתר גלובס, 22 בפברואר 1998 אסף שלגי, באתר גדס"ר גולני. עמירם כהן, "אסף שלגי ימונה באפריל למנכ"ל משרד האנרגיה", הארץ, ‏ 28.02.1995. אביחי בקר, סעיף אמינות, מעריב מוסף סופשבוע, ‏ 22.12.1995, עמודים 50–54, 55, כפי שהועלה באתר פרש.
פר (פירושונים)

האם התכוונתם ל... פריים – משפחה של מעלי גירה בסדרת מכפילי פרסה פרים – תת-משפחה במשפחת הפריים פר (סוג) – סוג בשבט בקר שבתת-משפחת הפרים בקר הבית – מין בסוג פר; פרטיו נקראים בלשון היום-יום "פר" ו"פרה" תל פר – אתר ארכאולוגי בעמק זבולון פר (כפר) – כפר בהונגריה אישים: לילי פר – כדורגלנית אנגליה לרוי פר – כדורגלן הולנדי אישים ששמם הפרטי הוא פר פרה (פירושונים) שור פאר פהר
יושב ראש חבר העמים הבריטי

יושב ראש חבר העמים הבריטי (באנגלית: Commonwealth Chair-in-Office) הוא אחד מתפקידי ההנהגה של ארגון חבר העמים הבריטי, בצד צ'ארלס השלישי, מלך הממלכה המאוחדת, המשמש כראש חבר העמים הקבוע ובצד המזכיר הכללי של חבר העמים. ממלא התפקיד הוא ראש הרשות המבצעת של המדינה אשר אירחה את פגישת ראשי ממשלות חבר העמים הבריטי שנערכה לאחרונה, והוא ממלא את תפקידו עד לפתיחת הפגישה הבאה. במידה ואישיות זו מוחלפת בתפקידה הלאומי בא מחליפה במקומה בתפקיד יושב ראש חבר העמים. התפקיד נוסד במהלך פגישת ראש ממשלות חבר העמים שנערכה ב-1999 בדרום אפריקה, ומילא אותו לראשונה נשיא המדינה תאבו מבקי. תפקידו העיקרי של יושב הראש הוא הובלת פגישת ראשי הממשלות של חבר העמים שאותה מארחת מדינתו. עם זאת, תפקידו ניתן להרחבה. כך, לאחר פגישת ראשי הממשלות ב-2002 יצרו היושב המכהן, קודמו ויורשו המיועד טריומווירט בניסיון לפתור את המחלוקת המתמשכת בנוגע לחברותה של זימבבואה בחבר העמים. בין 2010 ל-2011 מילאה את התפקיד קאמלה פרסאד-ביססאר (Kamla Persad-Bissessar), ראש ממשלת טרינידד וטובגו דאז והאשה הראשונה שכיהנה בשני התפקידים. דרום אפריקה תאבו מבקי, נשיא דרום אפריקה (1999–2002) אוסטרליה ג'ון הווארד, ראש ממשלת אוסטרליה (2002–2003) ניגריה אולוסגון אובאסאנג'ו, נשיא ניגריה (2003–2005) מלטה לורנס גונצי, ראש ממשלת מלטה (2005–2007) אוגנדה יוורי מוסווני, נשיא אוגנדה (2007–2009) טרינידד וטובגו פטריק מאנינג, ראש ממשלת טרינידד וטובגו (2009–2010) טרינידד וטובגו קאמלה פרסאד-ביססאר, ראש ממשלת טרינידד וטובגו (2010–2011) אוסטרליה ג'וליה גילארד, ראש ממשלת אוסטרליה (2011–2013) אוסטרליה קווין ראד, ראש ממשלת אוסטרליה (2013) אוסטרליה טוני אבוט, ראש ממשלת אוסטרליה (2013) סרי לנקה מהינדה ראג'פקסה, נשיא סרי לנקה (2013–2015) סרי לנקה מאית'ריפאלה סיריסנה, נשיא סרי לנקה (2015) מלטה ג'וזף מוסקט, ראש ממשלת מלטה (2015–2018) הממלכה המאוחדת תרזה מיי, ראש ממשלת הממלכה המאוחדת (2018–2019) הממלכה המאוחדת בוריס ג'ונסון, ראש ממשלת הממלכה המאוחדת (2019–2022) אתר האינטרנט הרשמי של יושב ראש חבר העמים הבריטי על יושב ראש חבר העמים, באתר חבר העמים הבריטי סיים את כהונתו עקב החלפתו כראש ממשלה על ידי קאמלה פרסאד-ביססאר. סיימה את כהונתה עקב החלפתה כראש ממשלה על ידי קווין ראד. סיים את כהונתו עקב החלפתו כראש ממשלה על ידי טוני אבוט.
גביע אפריקה לאומות 1992

גביע אפריקה לאומות 1992 היה הטורניר ה-18 של גביע אפריקה לאומות בכדורגל. הטורניר התקיים בסנגל בין ה-12 ל-26 בינואר 1992. בטורניר השתתפו 12 נבחרות, שחולקו לארבעה בתים, מהן העפילו שתי הראשונות בכל בית לשלב רבע הגמר. חוף השנהב זכתה בתואר בפעם הראשונה בתולדותיה. היא התמודדה במשחק הגמר מול גאנה, ולאחר שוויון 0–0 בתום הארכה הוכרע המשחק בדו-קרב בעיטות עונשין. לאחר 12 בעיטות לכל קבוצה, כמות חריגה בגודלה, גברה חוף השנהב על גאנה בתוצאה 11–10. טורניר המוקדמות התקיים בין מאי 1990 ליולי 1991. השתתפו בו כל הנבחרות החברות ב-CAF, שחולקו לשמונה בתים. שני בתים היו בני חמש נבחרות, ומהם העפילו שתי המובילות לטורניר הגמר, ובשאר ששת הבתים היו ארבע נבחרות, והראשונה העפילה לטורניר הגמר. בסך הכול העפילו עשר נבחרות מטורניר המוקדמות, ואליהן הצטרפו סנגל המארחת ואלג'יריה, מחזיקת הגביע, שהעפילו אוטומטית. המשחקים שוחקו באצטדיון לאופול סדאר סנגור, דקר. המשחקים שוחקו באצטדיון לאופול סדאר סנגור, דקר. המשחקים שוחקו באצטדיון אלין סיטו דיאטה, זיגנשור. המשחקים שוחקו באצטדיון אלין סיטו דיאטה, זיגנשור. מדיה וקבצים בנושא גביע אפריקה לאומות 1992 בוויקישיתוף
גביע אפריקה לאומות 1990

גביע אפריקה לאומות 1990 היה הטורניר ה-17 של גביע אפריקה לאומות בכדורגל. הטורניר התקיים באלג'יריה בין ה-2 ל-16 במרץ 1990. בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר. הנבחרת המארחת אלג'יריה זכתה בתואר בפעם הראשונה בתולדותיה, לאחר שניצחה בכל חמשת משחקיה בטורניר, כולל משחק הגמר בו גברה 1–0 על ניגריה. טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו אלג'יריה המארחת וקמרון, מחזיקת הגביע, שהעפילו אוטומטית. *‏ מצרים שלחה סגל משני, זכר לאירועים האלימים במפגש השני מול אלג'יריה במסגרת מוקדמות מונדיאל 1990. המשחקים שוחקו באצטדיון ה-5 ביולי 1962, אלג'יר. המשחקים שוחקו באצטדיון ה-19 במאי 1956, ענאבה. מדיה וקבצים בנושא גביע אפריקה לאומות 1990 בוויקישיתוף
גביע אפריקה לאומות 1988

גביע אפריקה לאומות 1988 היה הטורניר ה-16 של גביע אפריקה לאומות בכדורגל. הטורניר התקיים בין ה-13 ל-27 במרץ 1988 במרוקו, שהחליפה את זמביה, שתוכננה במקור לארח את הטורניר. בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר. נבחרת קמרון זכתה בתואר בפעם השנייה בתולדותיה, לאחר שניצחה במשחק הגמר 1–0 את ניגריה. טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו מרוקו המארחת ומצרים, מחזיקת הגביע, שהעפילו אוטומטית. המשחקים שוחקו באצטדיון מוחמד החמישי, קזבלנקה. המשחקים שוחקו באצטדיון מולאי עבדאללה, רבאט.
קורצ'אק (פירושונים)

האם התכוונתם ל... יאנוש קורצ'אק – סופר ומחנך יהודי פולני רוז'קה קורצ'אק – ממנהיגי הארגון היהודי הלוחם בגטו וילנה קורצ'אק (אסטרואיד)
גביע אפריקה לאומות 1986

גביע אפריקה לאומות 1986 היה הטורניר ה-15 של גביע אפריקה לאומות בכדורגל. הטורניר התקיים במצרים בין ה-7 ל-21 במרץ 1986. בטורניר השתתפו שמונה נבחרות שחולקו לשני בתים, מהן העפילו שתי הראשונות בכל בית לשלב חצי הגמר. הנבחרת המארחת מצרים זכתה בתואר בפעם השלישית בתולדותיה, לאחר שניצחה במשחק הגמר את קמרון 5–4 בדו-קרב בעיטות עונשין, לאחר שוויון 0–0 בתום הארכה. הייתה זו זכייתה הראשונה של מצרים מאז גביע אפריקה לאומות 1959, שגם אותו היא אירחה והזכייה השלישית בסה"כ. טורניר המוקדמות התקיים בשיטת נוקאאוט, עם מפגשי בית-חוץ בין הנבחרות המוגרלות. לשלב האחרון של טורניר המוקדמות העפילו 12 קבוצות, שהתמודדו ביניהן על שישה מקומות בטורניר הגמר. אל שש המעפילות הצטרפו מצרים המארחת וקמרון, מחזיקת הגביע, שהעפילו אוטומטית. המשחקים שוחקו באצטדיון הבינלאומי קהיר. המשחקים שוחקו באצטדיון אלכסנדריה.
Three

האם התכוונתם ל... Three (אלבום, 1998) – אלבום של להקת ניין דייז Three (אלבום, 2003) – אלבום של להקת Sugababes 3 (שיר) – שיר של הזמרת בריטני ספירס שלוש
פמלה גיי

פמלה אל. גיי (באנגלית: Pamela L. Gay; ‏12 בדצמבר 1973) היא אסטרונומית אמריקנית, מחנכת, פודקאסטרית, ידועה בשל שידורי פודקאסטים בנושאי אסטרונומיה ובשל פרויקטים של מדע לאזרחים. מחקריה עוסקים בניתוח מידע אסטרונומי. היא השתתפה גם במספר בסרטים תיעודיים. גיי פעילה בנושאי מדע פופולרי ומשמשת כמנהלת במיזם קוסמוקווסט המעודד מדע לאזרחים. גיי קיבלה תואר ראשון באסטרופיזיקה מאוניברסיטת המדינה של מישיגן בשנת 1996, היא עשתה את התואר השני שלה ברוסיה בתוכנית חילופי סטודנטים ואת הדוקטורט שלה באסטרונומיה קיבלה מאוניברסיטת טקסס באוסטין בשנת 2002. גיי משמשת כעמיתת מחקר באוניברסיטת דרום אילינוי, אדוארדסוויל. היא בדירקטוריון של האגודה האמריקאית לצופי כוכבים משתנים ופעילה בוועדת החינוך. גיי מפעילה את הפודקאסט הפופולרי אסטרונומיקאסט בנושא אסטרונומיה ביחד עם פרייזר קיין. גיי הייתה אחת מיושבי הראש של שנת האסטרונומיה הבינלאומית ב-2009. חוקרת השנה של Sigma Xi מטעם אוניברסיטת דרום אילינוי, אדוארדסוויל - 2012 מחנכת מדעים מצטיינת מטעם האקדמיה למדעים - סיינט לואיס - 2012 פרס פארסק עבור הפודקאסט האינפורמטיבי ביותר - עבור הפודקאסט 365 ימים של אסטרונומיה - 2009 גיי נשואה וחיה עם בעלה בדרום אילנוי. היא חובבת סוסים. פרייזר קיין מדיה וקבצים בנושא פמלה גיי בוויקישיתוף פמלה גיי, ברשת החברתית אקס (טוויטר) פמלה גיי, באתר ResearchGate האתר הרשמי של אסטרונומיקאסט האתר הרשמי של קוסמוקווסט פמלה גיי, במסד הנתונים הקולנועיים IMDb (באנגלית) הכרזה על הזכייה בפרס פארסק עבור הפודקאסט 365 ימים של אסטרונומיה
ג'יי (פירושונים)

האם התכוונתם ל... J – האות העשירית באלפבית הלטיני אישים ששמם ג'יי: אל אל קול ג'יי – אמן היפ הופ אמריקאי ג'ון ג'יי – פוליטיקאי, מהפכן, דיפלומט ומשפטן אמריקאי, אחד האבות המייסדים ג'סי ג'יי – זמרת-יוצרת אנגלייה אחר: אלט ג'יי – להקת אינדי רוק בריטית הנרי ג'יי – מכונית אמריקאית J.Lamotta – זמרת ישראלית גיי (פירושונים)
בית מטבחיים (פירושונים)

האם התכוונתם ל... בית מטבחיים – מפעל לעיבוד בשר בית המטבחיים – מקום בבית המקדש ששימש לשחיטת הקורבנות בית מטבחיים חמש – ספר מאת הסופר קורט וונגוט Slaughterhouse – להקת היפ הופ אמריקאית גבעת בית המטבחיים - כינויו של תל בצפון העיר תל אביב, בו נמצאת כיום כיכר היל
כבל טורי

כֶּבֶל טורי הוא כבל המשמש להעברת מידע בין שני התקנים, ומשתמש בפרוטוקול תקשורת טורית. מבנה המחברים (פינים) שלו תלוי ביציאה הטורית השייכת לו. כבל שמחובר לשני רכיבי DTE באופן ישיר, ידוע ככבל מודם מסוג null. האורך המקסימלי של כבל טורי תלוי במאפייני המשדרים והמקלטים, בקצב השידור על הכבל, בקיבולת שלו, ובמידת ההתנגדות שלו למעבר זרם חילופין. Serial Cables pinouts and specifications Pinouts of various serial interfaces אביזר קצה הממיר מידע משתמש לאותות וכן להפך ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.